পুতিনের জন্য প্রোটোকল ভাঙলেন মোদি!

ওয়েব ডেস্ক : ভারত সফরে এলেন রাশিয়ার প্রেসিডেন্ট ভ্লাদিমির পুতিন (Vladimir Putin)। তাঁকে স্বাগত জানাতে প্রোটোকল ভাঙলেন প্রধানমন্ত্রী নরেন্দ্র মোদি (Narendra Modi)। বিমানবন্দরে নিজে গিয়েই রুশ প্রেসিডেন্টকে স্বাগত জানালেন তিনি। তবে এখানেই শেষ নয়। নিজের গাড়িতে করেই পুতিনকে নিয়ে দিল্লির ৭ লোকমাণ্য মার্গের উদ্দেশে রওনা দেন মোদি।

প্রসঙ্গত, অন্য কোনও দেশের নেতা ভারতে এলে তাঁকে সাধারণ অভ্যর্থনা জানান বিদেশমন্ত্রকের উচ্চ পদস্থ কোনও প্রতিনিধি। কিন্তু, এবার সেই প্রোটোকল ভাঙলেন মোদি (Modi)। অন্যদিকে দুই রাষ্ট্র নেতার ভিন্ন গাড়িতেই যাওয়ার কথা। তবে এক্ষেত্রে পুতিনকে নিজের গাড়িতে নিয়েই রওনা দেন প্রধানমন্ত্রী। এই বিষয়টিকে বেশ তাৎপর্যপূর্ণ বলেই মনে করছেন কূটনৈতিক মহল।

আরও খবর : প্রয়াত মিজোরামের প্রাক্তন রাজ্যপাল স্বরাজ কৌশল!

কারণ, গত সেপ্টেম্বর চীনের তিয়ানজিয়ানে অংশগ্রহণ করেছিলেন প্রধানমন্ত্রী নরেন্দ্র মোদি ও রুশ প্রেসিডেন্ট ভ্লাদিমির পুতিন (Vladimir Putin)। সেখানে মোদিকে নিজের গাড়িতে বসিয়ে নিয়ে গিয়েছিলেন রুশ প্রেসিডেস্ট। সেইরকমই এক দৃশ্য দেখা গেল আজ।

জানা গিয়েছেল, গত ৩১ অগাস্ট, পুতিন ও মোদি ৪৫ মিনিট একসঙ্গে একই গাড়িতে ছিলেন। তা পূর্বনির্ধারিত সূচিতে ছিল না। সেটা নাকি ঠিক হয়েছিল শেষ মুহূর্তে। সেই সময় অভিযোগ উঠেছিল, ভারতের প্রধানমন্ত্রীকে খুনের চেষ্টা করা হয়েছিল। আর সেই ছক কষেছিল মার্কিন গুপ্তচর সংস্থা সিআইএ! তার খবর পেয়েই পুতিন নাকি মোদিকে নিজের গাড়িতে করে নিয়ে গিয়েছিলেন।